PATVIRTINTA

Kauno miesto savivaldybės

administracijos direktoriaus

2017 m. sausio 13 d.

įsakymu Nr. A-133

**KVIETIMAS TEIKTI PARAIŠKAS PAGAL FIZINIO AKTYVUMO IR SPORTO PLĖTOJIMO SRITIES PRIORITETĄ „SPORTO ORGANIZACIJŲ INDĖLIO Į VAIKŲ IR JAUNIMO UGDYMĄ, UŽIMTUMĄ PER SPORTĄ, ĮVAIRIŲ SPORTO ŠAKŲ PLĖTRĄ SKATINIMAS“ NR. 2017-6-6.1-1**

|  |  |  |
| --- | --- | --- |
| **Eil. Nr.** | **Sąlygos** | **Aprašymas** |
|  | Sritis  | Fizinio aktyvumo ir sporto plėtojimo sritis |
|  | Prioritetas | Sporto organizacijų indėlio į vaikų ir jaunimo ugdymą, užimtumą per sportą, įvairių sporto šakų plėtrą skatinimas |
|  | Tinkamos veiklos | 3.1. Kūno kultūros ir sporto paslaugų ikimokyklinio ir mokyklinio amžiaus vaikams ir jaunimui kokybės gerinimas.3.2. Sporto šakų, išskyrus badmintoną, baidarių ir kanojų irklavimą, beisbolą, boksą, buriavimą, dailųjį čiuožimą, dviračių sportą, dziudo, fechtavimą, futbolą, graikų-romėnų imtynes, irklavimą, krepšinį, laisvąsias imtynes, ledo ritulį, lengvąją atletiką, meninę gimnastiką, neįgaliųjų sportą, orientavimosi sportą, plaukimą, rankinį, regbį, sportinę gimnastiką, stalo tenisą, sunkiąją atletiką, šachmatus, šaškes, šaudymą iš lanko, šaudymą, šiuolaikinę penkiakovę, šuolius į vandenį, tekvondo, tinklinį, triatloną, vandensvydį, žirgų sportą, žolės riedulį, plėtra. 3.3. Sporto edukacinių priemonių sukūrimas ir įgyvendinimas. |
|  | Tikslinė grupė | Kauno miesto bendruomenė, ypač ikimokyklinio ir mokyklinio amžiaus vaikai ir jaunimas |
|  | Finansavimo dydis ir sąlygos | 5.1. Minimali projekto vertė 2000 Eur.5.2. Projektui įgyvendinti iš Kauno miesto savivaldybės biudžeto gali būti skiriama iki 80 proc. tinkamų finansuoti projekto išlaidų. 20 proc. išlaidų turi sudaryti pareiškėjo ir (ar) kitų finansavimo šaltinių įnašas.5.3. Jeigu projektą teikia pelno siekiantis juridinis asmuo, projektui įgyvendinti iš Kauno miesto savivaldybės biudžeto gali būti skiriama iki 60 proc. tinkamų finansuoti projekto išlaidų, 40 proc. išlaidų turi sudaryti pareiškėjo įnašas.5.4. Finansuojami 2017 m. vykdomi projektai. Vėliausia galima projekto įgyvendinimo pabaiga – 2017 m. gruodžio 31 d. |
|  | Reikalavimai pareiškėjui ir partneriui (partneriams) | 6.1. Projektų paraiškas gali teikti Lietuvos Respublikoje registruoti ne pelno siekiantys juridiniai asmenys: sporto asociacijos, federacijos, sporto klubai, viešosios įstaigos, kiti juridiniai asmenys, vykdantys ir plėtojantys veiklą kūno kultūros ir sporto srityje Kauno mieste. 6.2. Pareiškėju negali būti juridinis asmuo, kurio dalyvės (akcininkės, narės, dalininkės ir pan.) yra miesto ar rajono, regioninės ar centrinės valdžios institucijos, taip pat kitos įstaigos, finansuojamos iš valstybės ar savivaldybių biudžetų.6.3. Pareiškėjas teisės aktų nustatyta tvarka turi būti tinkamai atsiskaitęs už ankstesniais metais iš Kauno miesto savivaldybės biudžeto skirtų (jeigu buvo skirta) lėšų panaudojimą.6.4. Pareiškėjas iki Savivaldybės biudžeto lėšų naudojimo sutarties pasirašymo dienos yra pateikęs Savivaldybės administracijos Sporto skyriui statistines veiklos ataskaitas.6.5. Pareiškėjas turi būti tiesiogiai atsakingas už projekto parengimą ir valdymą ir negali būti tarpininku.6.6. Pareiškėjas vykdo veiklą mažiausiai vienus metus nuo įregistravimo iki paraiškos pateikimo datos ir turi bent vienų metų patirtį toje srityje, kurioje pageidauja vykdyti projektą. 6.7. Pareiškėjo pajėgumas ir įgyvendinančių asmenų patirtis turi būti pakankami, kad projektas būtų sėkmingai įgyvendintas.6.8. Pareiškėjas nėra pateikęs kitų paraiškų finansuoti veiklas, kurios yra to paties projekto dalys, pagal kitas finansavimo programas.6.9. Finansavimas pareiškėjui negali būti skiriamas, jeigu:6.9.1. pareiškėjas yra bankrutavęs, bankrutuojantis, likviduojamas ar laikinai sustabdęs veiklą;6.9.2. pareiškėjas yra neįvykdęs su mokesčių ir socialinio draudimo įmokų mokėjimu susijusių įsipareigojimų pagal Lietuvos Respublikos teisės aktus;6.9.3. pareiškėjas paraiškoje arba jos prieduose pateikė klaidinančią informaciją;6.9.4. yra įsiteisėjęs teismo sprendimas dėl pareiškėjo kitos sutarties dėl paramos skyrimo iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžeto lėšų pažeidimo;6.9.5. pareiškėjas bandė gauti konfidencialios informacijos arba daryti įtaką Savivaldybės atstovams, Viešųjų paslaugų teikimo projektų paraiškų atrankos ir finansavimo komisijos nariams ar ekspertams paraiškų vertinimo ir atrankos procesų metu. 6.10. Pareiškėjas paraišką gali teikti individualiai arba su projekto partneriu (-iais), kuris (-ie) turi būti nurodyti paraiškoje.6.11. Projekto partneriu (-iais) gali būti juridinis (-iai) asmuo (asmenys). Projekto partneriu (-iais) negali būti asmuo (asmenys), jei jis (jie) atitinka 6.9 papunktyje nurodytus kriterijus.6.12. Projekto partnerio (-ių) veikla turi būti susijusi su ta projekto veiklos sritimi, kurią prašoma finansuoti.6.13. Jeigu paraiška teikiama kartu su projekto partneriu (-iais), pareiškėjas ir projekto partneris (-iai) prieš Savivaldybės biudžeto lėšų naudojimo sutarties pasirašymą turi sudaryti jungtinės veiklos (partnerystės) sutartį.6.14. Projekto partnerių skaičius nėra ribojamas, tačiau pareiškėjas, kviesdamas projekto partnerius veikti kartu, privalo įvertinti projekto partnerio būtinumą ir su tuo susijusius valdymo sunkumus. 6.15. Ir pareiškėjo, ir projekto partnerio (-ių) patiriamų projekto įgyvendinimo išlaidų tinkamumui finansuoti taikomi tokie patys reikalavimai.  |
|  | Paraiškos ir jos pateikimo reikalavimai | 7.1. Siekdamas gauti finansavimą, pareiškėjas turi užpildyti nustatytos formos paraišką. Paraiška pildoma vadovaujantis Kauno miesto savivaldybės parengta projekto paraiškos ir projekto biudžeto pildymo instrukcija. Paraiška turi būti pasirašyta pareiškėjo vadovo ar jo įgalioto asmens. Pareiškėjas atsako už paraiškoje nurodytų duomenų teisingumą. 7.2. Kartu su paraiška pateikiami šie dokumentai:7.2.1. projekto biudžetas, pasirašytas pareiškėjo vadovo arba jo įgalioto asmens;7.2.2. Lietuvos Respublikos juridinių asmenų registro išplėstinio išrašo kopija (aktuali, išduota ne anksčiau kaip 2017 m. sausio 1 d.);7.2.3. jeigu nepateikiamas 7.2.2 papunktyje nurodytas dokumentas, pareiškėjas pateikia registravimo pažymėjimo ir įstatų kopijas;7.2.4. partnerystės deklaracija;7.2.5. jeigu partneris yra užsienio juridinis asmuo, užsienio partnerio tinkamumą dalyvauti projekte įrodantys dokumentai, išversti į lietuvių kalbą;7.2.6. pareiškėjo ir kitų finansavimo šaltinių įnašą pagrindžiantys dokumentai;7.2.7. kita, pareiškėjų nuomone, svarbi informacija, pagrindžianti finansavimo reikalingumą ar papildanti projekto aprašymą.7.3. Paraiška gali būti teikiama vienu iš būdų: raštu arba elektroninėmis priemonėmis per Kauno miesto savivaldybės elektroninių paslaugų sistemą (<http://ep.kaunas.lt>): 7.3.1. jei paraiška teikiama raštu, ji turi būti siunčiama paštu arba pristatoma į vietą adresu: Kauno miesto savivaldybės administracijos Klientų aptarnavimo skyriaus Asmenų aptarnavimo poskyris, Laisvės al. 96 (6 darbo vieta), užklijuotame voke (pakete), ant kurio turi būti užrašas „Paraiška“, nurodytas kvietimo numeris, srities pavadinimas ir prioriteto, prie kurio priskiriamas vykdomas projektas, numeris, pareiškėjo pavadinimas ir adresas. Paraiška ir jos priedai turi būti užpildyti kompiuteriu, lietuvių kalba, atspausdinti ir kartu su pridedamais dokumentais susegti į lengvai išardomus segtuvus. Paraiškos dokumentai negali būti įrišti spiraliniu ar terminiu būdu, įdėti į įmautes. Visi paraiškos ir pridedamų dokumentų lapai turi būti sunumeruoti eilės tvarka. Ranka užpildytos paraiškos nebus priimamos;7.3.2. jei paraiška teikiama per Kauno miesto savivaldybės elektroninių paslaugų sistemą (<http://ep.kaunas.lt>), pareiškėjas užpildo paraiškos formą, ją atspausdina, pasirašo ir nuskenavęs kartu su pridedamais dokumentais PDF formatu įkelia į sistemą. 7.4. Galutinis paraiškos pateikimo terminas – 2017 m. vasario 6 d. Jei paraiška siunčiama paštu, pateikimo data laikoma išsiuntimo iš pašto antspaudo data. Jei paraiška teikiama elektroninėje sistemoje, pateikimo data laikoma elektroninėje sistemoje pateikimo momentu fiksuota data.Jei paraiška pristatoma į Kauno miesto savivaldybę, galutinis terminas yra 2017 m. vasario 6 d. 16 val.7.5. Laiku pateiktos paraiškos yra registruojamos. Po nustatyto termino pateiktos paraiškos nenagrinėjamos. |
|  | Tinkamos išlaidos | * 1. Tinkamomis finansuoti išlaidomis gali būti pripažįstamos tik tos išlaidos, kurios yra:
		1. tiesiogiai susijusios su projekte suplanuotomis ir įgyvendinamomis veiklomis ir nurodytos projekto biudžete;
		2. faktiškai patirtos išlaidos nuo 2017 m. ketvirčio, kada pasirašoma Savivaldybės biudžeto lėšų naudojimo sutartis, iki sutartyje numatytos projekto įgyvendinimo pabaigos datos, nustatomos ir patikrinamos, taip pat pagrįstos jas įrodančiais dokumentais, atitinkančiais Lietuvos Respublikos teisės aktus ir projekto įgyvendinimo sutartį;
		3. būtinos projektui įgyvendinti, atitinkančios realias rinkos kainas, panaudojamos tik siekiant projekto tikslų, laikantis ekonomiškumo, taupumo, efektyvumo principų.
	2. Tinkamos projekto vykdymo išlaidos, kurios turi sudaryti ne mažiau kaip 75 proc. visų tinkamų išlaidų:
		1. atlygis už darbą projektą vykdantiems asmenims (įskaitant visus privalomus mokesčius);
		2. projekto veiklas vykdančių ar jose dalyvaujančių asmenų kelionių, nakvynės, maitinimo ir dienpinigių išlaidos, neviršijančios pareiškėjo gavėjo arba jo partnerio valstybės teisės aktais nustatytų normų. Kelionės lėktuvu išlaidos gali būti kompensuojamos, jei perkamas ekonominės klasės bilietas;
		3. reikmenų, medžiagų ir kitų prekių įsigijimo išlaidos (išskyrus ilgalaikį materialųjį ir nematerialųjį turtą), jeigu jos identifikuojamos ir priskiriamos išskirtinai projekto reikmėms. Kartu su partneriu (-iais) numatant įsigyti reikmenis, medžiagas ar kitas prekes, būtinas projekto partnerių rašytinis susitarimas, apibrėžiantis šių reikmenų pasidalijimą. Jei toks susitarimas nepridedamas prie paraiškos, jį reikės pateikti prieš pasirašant Savivaldybės biudžeto lėšų naudojimo sutartį. Reikmenys gali atitekti tik projekto partneriui (-iams), atitinkančiam (-tiems) 6.1 papunktyje pareiškėjui keliamus reikalavimus;
		4. projektui įgyvendinti reikalingų paslaugų pirkimo išlaidos (autorinės, atlikėjo ir kitų atlygintinų paslaugų sutartys, pagal verslo liudijimus ar individualios veiklos pažymėjimus ir kt. bei kitų paslaugų pirkimo išlaidos), jeigu jos identifikuojamos ir priskiriamos išskirtinai projekto reikmėms;
		5. sporto bazės nuomos išlaidos;
		6. projekto viešinimo išlaidos;
		7. kitos projekto vykdymo išlaidos – visos kitos tinkamos finansuoti projekto išlaidos, susijusios su projekto veiklomis ir nepriskiriamos 8.2.1–8.2.6 papunkčiuose nurodytoms išlaidų rūšims.
	3. Tinkamos projekto administravimo išlaidos, kurios turi sudaryti ne daugiau kaip 25 proc. visų tinkamų išlaidų:
		1. atlygis už darbą projektą administruojantiems asmenims (projekto vadovui, finansininkui ir kt.), įskaitant visus privalomus mokesčius;
		2. projekto veiklas administruojančių asmenų kelionių, nakvynės ir dienpinigių išlaidos, neviršijančios pareiškėjo arba jo partnerio valstybės teisės aktais nustatytų normų. Kelionės lėktuvu išlaidos gali būti kompensuojamos, jei perkamas ekonominės klasės bilietas;
		3. kitos projekto administravimo išlaidos – transporto išlaidos, pašto, fakso, telefono, interneto, kopijavimo išlaidos, biuro nuomos ir eksploatavimo išlaidos, kanceliarinių prekių įsigijimo išlaidos ir visos kitos tinkamos finansuoti projekto išlaidos, susijusios su projekto administravimu ir nepriskiriamos 8.3.1–8.3.2 papunkčiuose nurodytoms išlaidų rūšims. Projekto administravimo išlaidoms negali būti priskiriamos išlaidos, tiesiogiai nesusijusios su projektu (biuro nuomos ir eksploatavimo, telefono, kanceliarinių prekių ir pan. išlaidos, priskirtos projektui, išskaičiuojamos iš bendrų organizacijos išlaidų šioms reikmėms, atsižvelgiant į realiai projekte dirbtą laikotarpį).
 |
|  | Netinkamos išlaidos | 9.1. Išlaidos pagal sutartis su konsultantais, tarpininkais, kuriems mokestis nurodomas kaip viso projekto vertės procentinė dalis. 9.2. Baudos, delspinigiai, išlaidos finansinėms nuobaudoms.* 1. Bylinėjimosi išlaidos.
	2. Išlaidos paskolų palūkanoms ir skolų padengimo išlaidos.

9.5. Išlaidos investiciniams projektams, pastatams statyti, statiniams rekonstruoti. 9.6. Išlaidos ilgalaikiam materialiajam ir nematerialiajam turtui (pagal Lietuvos Respublikos įstatymus prie ilgalaikio turto priskiriamas turtas, kuris tarnaus ūkio subjekto veikloje ilgiau negu vienus metus ir kurio įsigijimo vertė viršija 500 Eur).9.7. Projektų vykdytojų veiklos plėtros ar jų kasdienės veiklos išlaidos (pavyzdžiui, biuro nuomai ar komunalinėms paslaugoms), tiesiogiai nesusijusios su projekto įgyvendinimu.9.8. Išlaidos pastatų ir patalpų remontui.9.9. Išlaidos narystės asociacijose mokesčiams sumokėti, jei šios išlaidos tiesiogiai nesusijusios su projekto įgyvendinimu.9.10. Patalpų, nuosavybės teise priklausančių pareiškėjui (partneriui), nuomos projekto veiklai išlaidos.9.11. Išlaidos sumokėti už paslaugas asmeniui, kai pats asmuo yra tos paslaugos gavėjas ir teikėjas.9.12. Paslaugų pirkimo iš partnerio išlaidos. |
|  | Projektų atrankos procedūra ir vertinimo kriterijai | 10.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos. Paraiškų vertinimą organizuoja Kauno miesto savivaldybės administracijos Plėtros programų ir investicijų skyrius.10.2. Projektų vertinimo ir atrankos procesas vykdomas vadovaujantis Viešųjų paslaugų teikimo projektų paraiškų atrankos ir finansavimo tvarkos aprašu, patvirtintu Kauno miesto savivaldybės tarybos 2016 m. lapkričio 8 d. sprendimu Nr. T-543 „Dėl Viešųjų paslaugų teikimo projektų paraiškų atrankos ir finansavimo tvarkos aprašo patvirtinimo“.10.3. Vertinimo kriterijai ir jų balai yra nurodyti Viešųjų paslaugų teikimo projektų naudos ir kokybės vertinimo lape (pagal priedą). |
| 11. | Aktualūs dokumentai | 11.1. Kauno miesto savivaldybės strateginis plėtros planas iki 2022 metų, patvirtintas Kauno miesto savivaldybės tarybos 2015 m. balandžio 2 d. sprendimu Nr. T-127 „Dėl Kauno miesto savivaldybės strateginio plėtros plano iki 2022 metų patvirtinimo“.11.2. Kauno miesto savivaldybės 2016–2018 metų strateginis veiklos planas, patvirtintas Kauno miesto savivaldybės tarybos 2016 m. kovo 15 d. sprendimu Nr. T-97 „Dėl Kauno miesto savivaldybės 2016–2018 metų strateginio veiklos plano patvirtinimo“.11.3. Kauno miesto savivaldybės tarybos 2016 m. lapkričio 8 d. sprendimas Nr. T-542 „Dėl 2017 m. Kauno miesto savivaldybės lėšomis finansuojamų viešųjų paslaugų sričių ir prioritetų patvirtinimo“.11.4. Viešųjų paslaugų teikimo projektų paraiškų atrankos ir finansavimo tvarkos aprašas, patvirtintas Kauno miesto savivaldybės tarybos 2016 m. lapkričio 8 d. sprendimu Nr. T-543 „Dėl Viešųjų paslaugų teikimo projektų paraiškų atrankos ir finansavimo tvarkos aprašo patvirtinimo“. |
| 12.  | Informacijos teikimas | 12.1. El. paštas iniciatyvos@kaunas.lt. 12.2. Telefonas (8 37) 42 29 14 arba (8 37) 42 46 30.12.3. Dažnai užduodamų klausimų skyrius (DUK) tinklalapyje iniciatyvos.kaunas.lt.12.4. Seminaras, kuris organizuojamas paskelbus kvietimą teikti paraiškas ir apie kurį paskelbiama tinklalapyje iniciatyvos.kaunas.lt. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# Kvietimo teikti paraiškas pagal fizinio aktyvumo ir sporto plėtojimo srities prioritetą „Sporto organizacijų indėlio į vaikų ir jaunimo ugdymą, užimtumą per sportą, įvairių sporto šakų plėtrą skatinimas“ Nr. 2017-6-6.1-1

# priedas

**(Viešųjų paslaugų teikimo projektų naudos ir kokybės vertinimo lapo forma)**

# VIEŠŲJŲ PASLAUGŲ TEIKIMO PROJEKTŲ NAUDOS IR KOKYBĖS VERTINIMO LAPAS

Kvietimo Nr. 2017-6-6.1-1

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projekto teikėjo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(projekto pavadinimas)

|  |  |  |  |
| --- | --- | --- | --- |
| Eil.Nr. | Vertinimo kriterijai | Didžiausias galimų balų skaičius | Skirtų balų skaičius\* |
| **Bendrieji vertinimo kriterijai** |
| **Projekto aktualumas**  | **30** |  |
| 1. | Problema aktuali ir pagrįsta, įvardytas problemos ryšys su prioritetu | 0–10 |  |
| 2. | Aiškus projekto poveikis ir rezultatų panaudojimas Kauno mieste, pareiškėjo ir (ar) partnerio organizacijoje | 0–10 |  |
| 3.  | Konkrečiai apibrėžiama ir išsamiai apibūdinama pasirinkta projekto tikslinė grupė, jos problemos ir poreikiai | 0–10 |  |
| *Įvertinimo paaiškinimas (privalomas)* |
| **Projekto loginis pagrindimas** | **20** |  |
| 4. | Detalus ir aiškus projekto tikslo, uždavinio ir veiklų nuoseklumas bei pagrįstumas | 0–10 |  |
| 5.  | Aiškiai ir kokybiškai įvardyti vykdomo projekto siektini rezultatai | 0–5 |  |
| 6.  | Tinkamai pasirinktos ir pagrįstos informacijos apie projektą ir jo rezultatus sklaidos priemonės | 0–5 |  |
| *Įvertinimo paaiškinimas (privalomas)* |
| **Projekto ištekliai bei finansinis ir ekonominis pagrindimas** | **35** |  |
| 7.  | Pareiškėjo patirtis, vykdant veiklą srityje, pagal kurią teikiamas projektas, yra pagrįsta ir naudinga | 0–5 |  |
| 8. | Pasirinkti tinkami projekto partneriai ir numatyta konkreti jų atsakomybė įgyvendinant projekto veiklas | 0–5 |  |
| 9.  | Nuosavo indėlio pagrindimas svarus ir patikimas | 0–5 |  |
| 10.  | Pareiškėjo ir (ar) partnerio pajėgumai, numatyti projektui įgyvendinti, yra racionalūs ir pagrįsti | 0–5 |  |
| 11.  | Projekto biudžetas pagrįstas ir realus, visos numatytos išlaidos yra būtinos projektui įgyvendinti | 0–15 |  |
| *Įvertinimo paaiškinimas (privalomas)* |
| **Specialieji kriterijai** | **15** |  |
| 12. | Į projekto veiklas numatoma įtraukti daugiau nei 200 dalyvių  | 0–5 |  |
| 13. | Projekto veiklos vykdomos ne mažiau kaip dviejose Kauno miesto seniūnijose | 0–10 |  |
| *Įvertinimo paaiškinimas (privalomas)* |
| **Bendra balų suma** | **100**  |  |
| **Projekto įvertinimas** |
| **Vertintojo išvados** | **Pagrindimas** |
| 15.  | Rekomenduojama projektą finansuoti. Prašoma finansavimo suma\_\_\_\_\_\_\_\_ Eur, maksimalus rekomenduojamas finansavimo dydis\_\_\_\_\_\_\_\_ Eur |  |
| 16. | Projekto finansuoti nerekomenduojama |  |

\*Bendras skirtų balų skaičius nuo 55 iki 100 balų – projektas remtinas, mažiau nei 55 balai – projektas atmestinas.

Ekspertas \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas ir pavardė)

\_\_\_\_\_\_\_\_\_\_\_\_\_\_

 (data)